Nafarroako Parlamentuko Mahaiak, 2018ko maiatzaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, nafar unibertsitarioentzako abalen sistema bat ezartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko maiatzaren 28an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko kide Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau egiten du, Hezkuntzako kontseilariak Osoko Bilkuran ahoz erantzun diezaion:

Nafarroako Gobernuak zergatik esan zion gezurra Parlamentuari nafar unibertsitarioentzako abal-sistema bat ezartzeari dagokionez, zeina iragarri baitzuen errenta txikiko familietakoak diren ikasleentzako beken zenbatekoak jaitsi zituenean?

Corellan, 2018ko maiatzaren 24an

Foru parlamentaria: Alberto Catalán Higueras